CELEX: 32011D0753
Language: sk
Date: 2011-11-18 00:00:00
Title: 2011/753/EÚ: Rozhodnutie Komisie z  18. novembra 2011 , ktorým sa ustanovujú pravidlá a metódy výpočtu na overenie plnenia cieľov stanovených v článku 11 ods. 2 smernice Európskeho parlamentu a Rady 2008/98/ES [oznámené pod číslom K(2011) 8165]

25.11.2011   
            
            
               SK
            
            
               Úradný vestník Európskej únie
            
            
               L 310/11
            
         ROZHODNUTIE KOMISIE
   z 18. novembra 2011,
   ktorým sa ustanovujú pravidlá a metódy výpočtu na overenie plnenia cieľov stanovených v článku 11 ods. 2 smernice Európskeho parlamentu a Rady 2008/98/ES
   [oznámené pod číslom K(2011) 8165]
   (2011/753/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2008/98/ES z 19. novembra 2008 o odpadoch a o zrušení určitých smerníc (1), a najmä na jej článok 11 ods. 3,
   keďže:
   
               (1)
            
            
               S cieľom zabezpečiť účinné vykonávanie cieľov stanovených v článku 11 ods. 2 smernice 2008/98/ES je vhodné vymedziť pravidlá uplatňovania týchto cieľov.
            
         
               (2)
            
            
               Takisto je potrebné stanoviť metódy výpočtu podielu komunálneho odpadu a stavebného odpadu a odpadu z demolácií, ktorý sa pripravuje na opätovné použitie, recykláciu alebo zhodnotenie materiálu (ostatnú konverziu materiálu) s cieľom overiť a monitorovať plnenie cieľov stanovených v článku 11 ods. 2 smernice 2008/98/ES.
            
         
               (3)
            
            
               V článku 11 ods. 2 písm. a) smernice 2008/98/ES sa členským štátom ponecháva určitá flexibilita, pokiaľ ide o toky komunálneho odpadu, na ktoré sa vzťahujú dané ciele. Je však vhodné vymedziť škálu možností pre členské štáty, aby sa objasnilo praktické uplatňovanie procesu overovania plnenia týchto cieľov.
            
         
               (4)
            
            
               S cieľom predísť dodatočnej administratívnej záťaži by sa na overenie plnenia cieľov stanovených v článku 11 ods. 2 smernice 2008/98/ES mali v čo možno najväčšom rozsahu použiť štatistické údaje o odpadoch oznamované podľa nariadenia Európskeho parlamentu a Rady (ES) č. 2150/2002 z 25. novembra 2002 o štatistike o odpadoch (2).
            
         
               (5)
            
            
               Ak sa odpad vyváža mimo Únie a ak existujú spoľahlivé dôkazy o tom, že sa príprava na opätovné použitie, recykláciu alebo zhodnotenie uskutočnila za podmienok, ktoré zodpovedajú podmienkam stanoveným v právnych predpisoch Únie, tento odpad by sa mal zohľadniť pri overovaní plnenia cieľov stanovených v článku 11 ods. 2 smernice 2008/98/ES.
            
         
               (6)
            
            
               Môže existovať potreba preskúmať toto rozhodnutie, ak sa prijmú opatrenia na posilnenie cieľov alebo ak sa stanovia ciele pre iné odpadové toky.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom výboru zriadeného podľa článku 39 smernice 2008/98/ES,
            
         PRIJALA TOTO ROZHODNUTIE:
   Článok 1
   Vymedzenie pojmov
   Okrem vymedzení pojmov stanovených v článku 3 smernice 2008/98/ES sa na účely tohto rozhodnutia uplatňujú aj tieto vymedzenia pojmov:
   
               1.
            
            
               „odpad z domácností“ znamená odpad, ktorý vyprodukovali domácnosti;
            
         
               2.
            
            
               „podobný odpad“ znamená odpad podobného druhu a zloženia ako odpad z domácností, nezahŕňajúci odpad z výroby a odpad z poľnohospodárstva a lesníctva;
            
         
               3.
            
            
               „komunálny odpad“ znamená odpad z domácností a podobný odpad;
            
         
               4.
            
            
               „stavebný odpad a odpad z demolácií“ znamená odpad zodpovedajúci kódom odpadov v kapitole 17 prílohy k rozhodnutiu Komisie 2000/532/ES (3), nezahŕňajúci nebezpečný odpad a prirodzene sa vyskytujúci materiál definovaný v kategórii 170504;
            
         
               5.
            
            
               „zhodnotenie materiálu“ znamená akúkoľvek činnosť zhodnocovania nezahŕňajúcu energetické zhodnocovanie a opätovné spracovanie na materiály, ktoré sa majú použiť ako palivo;
            
         
               6.
            
            
               „spätné zasypávanie“ znamená činnosť zhodnocovania, pri ktorej sa vhodný odpad používa na účely rekultivácie v oblastiach výkopov alebo na inžinierske účely pri úprave krajiny a pri ktorej sa odpad používa ako náhrada za iné materiály.
            
         Článok 2
   Všeobecné požiadavky
   Na účely overenia plnenia cieľov stanovených v článku 11 ods. 2 smernice 2008/98/ES sa uplatňujú tieto pravidlá:
   
               1.
            
            
               Členské štáty overujú plnenie cieľov stanovených v článku 11 ods. 2 smernice 2008/98/ES na základe výpočtu hmotnosti odpadových tokov, ktoré vznikajú, a odpadových tokov, ktoré sa pripravujú na opätovné použitie, recyklovaných odpadových tokov alebo odpadových tokov, ktoré prešli iným zhodnotením materiálu počas jedného kalendárneho roka.
            
         
               2.
            
            
               Hmotnosť odpadu pripraveného na opätovné použitie, recyklovaného odpadu alebo odpadu, ktorý prešiel zhodnotením materiálu, sa stanovuje na základe výpočtu vstupného odpadu použitého pri príprave na opätovné použitie alebo konečnú recykláciu alebo iné procesy konečného zhodnotenia materiálu. Prípravná činnosť pred zhodnotením alebo zneškodnením odpadu nie je konečnou recykláciou ani inou činnosťou konečného zhodnotenia materiálu. Ak sa uskutočňuje triedený zber odpadu alebo ak sa výstup triedičky odpadov dodáva na recykláciu alebo na iné procesy zhodnotenia materiálu bez značných strát, tento odpad možno považovať za hmotnosť odpadu pripraveného na opätovné použitie, recyklovaného odpadu alebo odpadu, ktorý prešiel iným zhodnotením materiálu.
            
         
               3.
            
            
               Množstvo odpadu pripraveného na opätovné použitie je obsiahnuté v množstve recyklovaného odpadu a nesmie sa oznamovať samostatne.
            
         
               4.
            
            
               Ak sa odpad posiela na prípravu na opätovné použitie, recykláciu alebo iné zhodnotenie materiálu do iného členského štátu, možno ho zahrnúť do plnenia cieľa len toho členského štátu, v ktorom sa uskutočnil jeho zber.
            
         
               5.
            
            
               Ak sa odpad vyváža mimo Úniu na prípravu na opätovné použitie, recykláciu alebo iné zhodnotenie materiálu, považuje sa za pripravený na opätovné použitie, za recyklovaný alebo za odpad, ktorý prešiel iným zhodnotením materiálu len v prípade, ak existuje spoľahlivý dôkaz o tom, že zásielka je v súlade s ustanoveniami nariadenia Európskeho parlamentu a Rady č. 1013/2006 (4), a najmä jeho článkom 49 ods. 2.
            
         
               6.
            
            
               Ak sa výpočet cieľov vzťahuje na aeróbne alebo anaeróbne spracovanie biologicky rozložiteľného odpadu, vstupný odpad pri aeróbnom alebo anaeróbnom spracovaní možno považovať za recyklovaný, ak pri spracovaní vzniká kompost alebo digestát, ktorý sa po ďalšom potrebnom opätovnom spracovaní používa ako recyklovaný produkt, materiál alebo látka na úpravu pôdy na účel využitia v poľnohospodárstve alebo zlepšenia životného prostredia.
            
         Článok 3
   Komunálny odpad
   1.   Na účely overenia plnenia cieľa týkajúceho sa komunálneho odpadu stanoveného v článku 11 ods. 2 písm. a) smernice 2008/98/ES členské štáty uplatňujú cieľ na jednu z týchto možností:
   
               a)
            
            
               príprava na opätovné použitie a recykláciu odpadu z domácností ako papier, kov, plasty, sklo;
            
         
               b)
            
            
               príprava na opätovné použitie a recykláciu odpadu z domácností ako papier, kov, plasty, sklo alebo iných druhov odpadu z domácností z jedného materiálu alebo podobného odpadu iného pôvodu;
            
         
               c)
            
            
               príprava na opätovné použitie a recykláciu odpadu z domácností;
            
         
               d)
            
            
               príprava na opätovné použitie a recykláciu komunálneho odpadu.
            
         2.   Cieľ sa vzťahuje na celé množstvo odpadu z odpadových tokov v prípade jednej z možností, ktorú si zvolil členský štát podľa odseku 1 toho článku.
   3.   Členské štáty uplatňujú metódu výpočtu stanovenú v prílohe I k tomuto rozhodnutiu, ktorá zodpovedá možnosti zvolenej členským štátom podľa odseku 1.
   4.   Správy členských štátov o vykonávaní ustanovení o komunálnom odpade musia byť v súlade s osobitnými požiadavkami stanovenými v prílohách I a II.
   5.   Členské štáty informujú Komisiu o možnosti, ktorú si zvolili podľa odseku 1 tohto článku, a to prostredníctvom prvej správy o vykonávaní uvedenej v článku 37 ods. 1 smernice 2008/98/ES.
   6.   Členský štát môže zmeniť zvolenú možnosť až do predloženia správy o vykonávaní za rok 2020 za predpokladu, že zabezpečí konzistentnosť oznamovaných údajov.
   Článok 4
   Stavebný odpad a odpad z demolácií
   1.   Na výpočet cieľa stanoveného v článku 11 ods. 2 písm. b) smernice 2008/98/ES v súvislosti so stavebným odpadom a odpadom z demolácií členské štáty uplatňujú metódu výpočtu uvedenú v prílohe III k tomuto rozhodnutiu.
   2.   Správy členských štátov o vykonávaní ustanovení o stavebnom odpade a odpade z demolácií musia byť v súlade s osobitnými požiadavkami stanovenými v prílohe III.
   3.   Množstvo odpadu použitého na činnosti spätného zasypávania sa oznamuje oddelene od množstva odpadu pripraveného na opätovné použitie, recyklovaného odpadu alebo odpadu použitého na iné činnosti zhodnotenia materiálu. Opätovné spracovanie odpadov na materiály, ktoré sa majú použiť na činnosti spätného zasypávania, sa má takisto oznamovať ako spätné zasypávanie.
   Článok 5
   Podávanie správ členskými štátmi
   1.   Členské štáty informujú Komisiu o dosiahnutom pokroku, pokiaľ ide o plnenie cieľov stanovených v článku 11 ods. 2 smernice 2008/98/ES, a to prostredníctvom správ o vykonávaní uvedených v článku 37 uvedenej smernice.
   2.   Členské štáty poskytujú v správach o vykonávaní údaje o štádiu prípravy na opätovné použitie, recykláciu a zhodnotenie materiálu príslušných odpadových tokov buď za každý rok trojročného vykazovaného obdobia, alebo za roky vykazovaných období stanovených v časti 5 prílohy I k nariadeniu (ES) č. 2150/2002.
   3.   V správe o vykonávaní za rok 2020 členské štáty preukážu plnenie cieľov stanovených v článku 11 ods. 2 smernice 2008/98/ES, pokiaľ ide o množstvá príslušných odpadových tokov, ktoré vznikli a ktoré sa recyklovali alebo zhodnotili počas roku 2020.
   4.   Členské štáty poskytujú Komisii údaje a metaúdaje požadované v tomto rozhodnutí elektronickou formou v súlade s normou o elektronickej výmene údajov, ktorú zaviedol Eurostat.
   Článok 6
   Adresáti
   Toto rozhodnutie je určené členským štátom.
   
      V Bruseli 18. novembra 2011
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. EÚ L 312, 22.11.2008, s. 3.
   
      (2)  Ú. v. ES L 332, 9.12.2002, s. 1.
   
      (3)  Ú. v. ES L 226, 6.9.2000, s. 3.
   
      (4)  Ú. v. EÚ L 190, 12.7.2006, s. 1.
   
      PRÍLOHA I
      
         METÓDY VÝPOČTU CIEĽA TÝKAJÚCEHO SA KOMUNÁLNEHO ODPADU PODĽA ČLÁNKU 3 ODS. 3 TOHTO ROZHODNUTIA
      
      
                  Možnosť uvedená v článku 3 ods. 1 tohto rozhodnutia
               
               
                  Metóda výpočtu
               
               
                  Osobitné požiadavky na správy členských štátov o vykonávaní
               
            
                  Príprava na opätovné použitie a recyklácia odpadu z domácností ako papier, kov, plasty, sklo
               
               
                  Metóda výpočtu 1
                  
                     
               
               
                  Členské štáty používajú svoje vnútroštátne údaje. Údaje na základe iných povinností týkajúcich sa predkladania správ o odpadoch možno použiť a prispôsobiť vnútroštátnym podmienkam. Členské štáty spolu s údajmi predkladajú správu, v ktorej vysvetľujú, akým spôsobom vypočítali množstvá vzniknutého a recyklovaného odpadu a akým spôsobom sa tieto množstvá týkajú údajov o odpade z domácností, ktoré sa majú oznámiť podľa nariadenia (ES) č. 2150/2002.
               
            
                  Príprava na opätovné použitie a recyklácia odpadu z domácností ako papier, kov, plasty, sklo a iných druhov odpadu z domácností z jedného materiálu alebo podobného odpadu
               
               
                  Metóda výpočtu 2
                  
                     
               
               
                  Členské štáty používajú svoje vnútroštátne údaje. Údaje na základe iných povinností týkajúcich sa predkladania správ o odpadoch možno použiť a prispôsobiť vnútroštátnym podmienkam. Členské štáty spolu s údajmi predkladajú správu, v ktorej vysvetľujú, ktoré materiály sa pokryli, z ktorých činností pochádzajú (označia sa v príslušných kolónkach tabuľky v prílohe II k tomuto rozhodnutiu) a akým spôsobom sa vypočítali množstvá vzniknutého a recyklovaného odpadu. Ak členský štát zahrnie do výpočtu odpad kompostovaný na úrovni domácností, musí vysvetliť, akým spôsobom vypočítal množstvá vzniknutého a recyklovaného odpadu.
                  V správe sa takisto vysvetľuje, akým spôsobom sa tieto množstvá týkajú údajov o odpade z domácností a iných hospodárskych činností, ktoré sa majú oznámiť podľa nariadenia (ES) č. 2150/2002.
               
            
                  Príprava na opätovné použitie a recyklácia odpadu z domácností
               
               
                  Metóda výpočtu 3
                  
                     
               
               
                  Členské štáty používajú svoje vnútroštátne údaje pri predkladaní správy o recyklovanom množstve odpadu z domácností. Spolu s údajmi predkladajú správu, v ktorej vysvetľujú, ktoré materiály sa pokryli (označia sa v príslušných kolónkach tabuľky v prílohe II k tomuto rozhodnutiu) a akým spôsobom sa vypočítali množstvá recyklovaného odpadu.
                  V správe sa takisto vysvetľuje, akým spôsobom sa tieto množstvá týkajú údajov o odpade z domácností a iných hospodárskych činností, ktoré sa majú oznámiť podľa nariadenia (ES) č. 2150/2002.
                  Celkové množstvá odpadu z domácností sa vypočítavajú na základe údajov, ktoré sa majú oznamovať podľa bodu 1.2 časti 8 prílohy I k nariadeniu (ES) č. 2150/2002.
                  Do výpočtu sa nezahŕňa odpad s týmito kódmi odpadov:
                  
                              08.1
                           
                           
                              –
                           
                           
                              Vyradené vozidlá
                           
                        
                              11 – 13
                           
                           
                              –
                           
                           
                              Kaly a minerálne odpady
                           
                        
            
                  Príprava na opätovné použitie a recyklácia komunálneho odpadu
               
               
                  Metóda výpočtu 4
                  
                     
               
               
                  Členské štáty vychádzajú zo štatistických údajov o komunálnom odpade oznamovaných každoročne Komisii (Eurostat).
               
            
   
      PRÍLOHA II
      
         MATERIÁLY A PRÍSLUŠNÉ ZDROJE KOMUNÁLNEHO ODPADU NA ÚČELY METÓD VÝPOČTU 1, 2 A 3 PRÍLOHY I
      
      
                   
               
               
                   
               
               
                  Zdroj
               
            
                  Domácnosti
               
               
                  Malé podniky
               
               
                  Reštaurácie, jedálne
               
               
                  Verejné priestory
               
               
                  Iné
                  (uveďte)
               
            
                  Odpadové materiály
               
               
                  Kód odpadu podľa rozhodnutia 2000/532/ES
               
               
                   
               
               
                   
               
               
                   
               
               
                   
               
               
                   
               
            
                  Papier a lepenka
               
               
                  20 01 01, 15 01 01
               
               
                   
               
               
                   
               
               
                   
               
               
                   
               
               
                   
               
            
                  Kovy
               
               
                  20 01 40, 15 01 04
               
               
                   
               
               
                   
               
               
                   
               
               
                   
               
               
                   
               
            
                  Plast
               
               
                  20 01 39, 15 01 02
               
               
                   
               
               
                   
               
               
                   
               
               
                   
               
               
                   
               
            
                  Sklo
               
               
                  20 01 02, 15 01 07
               
               
                   
               
               
                   
               
               
                   
               
               
                   
               
               
                   
               
            
                  Organický kuchynský odpad
               
               
                  20 01 08
               
               
                   
               
               
                   
               
               
                   
               
               
                   
               
               
                   
               
            
                  Uveďte, či je zahrnutý odpad kompostovaný na úrovni domácností:
               
            
                  Biologicky rozložiteľný odpad zo záhrad a parkov
               
               
                  20 02 01
               
               
                   
               
               
                   
               
               
                   
               
               
                   
               
               
                   
               
            
                  Uveďte, či je zahrnutý odpad kompostovaný na úrovni domácností:
               
            
                  Biologicky nerozložiteľný odpad zo záhrad a parkov
               
               
                  20 02 02, 20 02 03
               
               
                   
               
               
                   
               
               
                   
               
               
                   
               
               
                   
               
            
                  Drevo
               
               
                  20 01 38, 15 01 03
               
               
                   
               
               
                   
               
               
                   
               
               
                   
               
               
                   
               
            
                  Textílie
               
               
                  20 01 10, 20 01 11, 15 01 09
               
               
                   
               
               
                   
               
               
                   
               
               
                   
               
               
                   
               
            
                  Batérie
               
               
                  20 01 34, 20 01 33*
               
               
                   
               
               
                   
               
               
                   
               
               
                   
               
               
                   
               
            
                  Vyradené zariadenia
               
               
                  20 01 21*, 20 01 23*, 20 01 35*, 20 01 36
               
               
                   
               
               
                   
               
               
                   
               
               
                   
               
               
                   
               
            
                  Iné komunálne odpady
               
               
                  20 03 01, 20 03 02, 20 03 07, 15 01 06
               
               
                   
               
               
                   
               
               
                   
               
               
                   
               
               
                   
               
            
                  Komunálny odpad neuvedený vyššie (uveďte)
               
               
                   
               
               
                   
               
               
                   
               
               
                   
               
               
                   
               
               
                   
               
            
   
      PRÍLOHA III
      
         METÓDY VÝPOČTU CIEĽA TÝKAJÚCEHO SA STAVEBNÉHO ODPADU A ODPADU Z DEMOLÁCIÍ PODĽA ČLÁNKU 4 ODS. 1 TOHTO ROZHODNUTIA
      
      
                  Metóda výpočtu
               
               
                  Osobitné požiadavky na správy členských štátov o vykonávaní
               
            
                  
                     
               
               
                  
                              1.
                           
                           
                              Správy o množstvách materiálovo zhodnoteného stavebného odpadu a odpadu z demolácií (čitateľ vzorca) zahŕňajú len tieto kódy prílohy k rozhodnutiu 2000/532/ES:
                              
                                           
                                       
                                       
                                          Zoznam odpadov, kapitola 17 – Stavebné odpady a odpady z demolácií
                                          17 01 01, 17 01 02, 17 01 03, 17 01 07, 17 02 01, 17 02 02, 17 02 03, 17 03 02, 17 04 01, 17 04 02, 17 04 03, 17 04 04, 17 04 05, 17 04 06, 17 04 07, 17 04 11, 17 05 08, 17 06 04, 17 08 02, 17 09 04
                                       
                                    
                                           
                                       
                                       
                                          Zoznam odpadov, podkapitola 19 12 – Odpady z mechanického spracovania odpadu (napríklad triedenia, drvenia, lisovania a hutnenia, peletizovania), ak vznikajú pri spracovaní stavebného odpadu a odpadu z demolácií:
                                          19 12 01, 19 12 02, 19 12 03, 19 12 04, 19 12 05, 19 12 07, 19 12 09
                                       
                                    Členské štáty spolu s údajmi predkladajú správu, v ktorej vysvetľujú, ako predchádzajú dvojitému započítavaniu odpadu.
                           
                        
                              2.
                           
                           
                              Vzniknutý stavebný odpad a odpad z demolácií sa oznamuje podľa nariadenia (ES) 2150/2002 (menovateľ vzorca), pričom zahŕňa:
                              
                                          a)
                                       
                                       
                                          vzniknutý odpad klasifikovaný v časti F NACE Rev. 2, ako sa uvádza v časti 8 položke 17 prílohy I k uvedenému nariadeniu, ktorý tvoria tieto kódy odpadov podľa časti 2 prílohy I k uvedenému nariadeniu:
                                          
                                                      06.1.
                                                   
                                                   
                                                      –
                                                   
                                                   
                                                      odpady a šrot zo železných kovov,
                                                   
                                                
                                                      06.2.
                                                   
                                                   
                                                      –
                                                   
                                                   
                                                      odpady a šrot z neželezných kovov,
                                                   
                                                
                                                      06.3.
                                                   
                                                   
                                                      –
                                                   
                                                   
                                                      zmiešané kovové odpady,
                                                   
                                                
                                                      07.1.
                                                   
                                                   
                                                      –
                                                   
                                                   
                                                      odpady zo skla,
                                                   
                                                
                                                      07.4.
                                                   
                                                   
                                                      –
                                                   
                                                   
                                                      odpady z plastov,
                                                   
                                                
                                                      07.5.
                                                   
                                                   
                                                      –
                                                   
                                                   
                                                      odpady z dreva;
                                                   
                                                
                                    
                                          b)
                                       
                                       
                                          celkové množstvo v kategórii odpadu (v rámci všetkých hospodárskych činností):
                                          
                                                      —
                                                   
                                                   
                                                      Minerálny stavebný odpad a odpad z demolácií
                                                   
                                                
                                    podľa vymedzenia v prílohe III k uvedenému nariadeniu.
                           
                        
                              3.
                           
                           
                              Členské štáty môžu alternatívne podávať správy o recyklácii a materiálovom zhodnotení stavebného odpadu a odpadu z demolácií na základe svojho vlastného systému podávania správ. V takom prípade predkladajú spolu s údajmi správu, v ktorej vysvetľujú, ktoré materiály sa pokryli a akým spôsobom sa údaje týkajú údajov o stavebnom odpade a odpade z demolácií, ktoré sa majú oznámiť podľa nariadenia (ES) č. 2150/2002. Ak sú údaje poskytnuté na základe systému podávania správ členského štátu presnejšie ako údaje poskytnuté podľa uvedeného nariadenia, plnenie cieľa sa posudzuje na základe údajov zo systému podávania správ členského štátu.